4. การประกอบธุรกิจของแต่ละสายผลิตภัณฑ์

ประเภทกิจการและลักษณะการประกอบธุรกิจ

บริษัทประกอบธุรกิจให้บริการรับเหมางานก่อสร้างทั่วไป รวมถึงงานออกแบบ จัดหา
และรับเหมาติดตั้งงานระบบวิศวกรรมอย่างครบวงจร ทั้งภาครัฐและเอกชน
โดยมีรายละเอียดของประเภทงานและการดำเนินงาน ดังนี้

งานก่อสร้างภาครัฐ

1. งานก่อสร้างอาคารภาครัฐ ได้แก่ งานก่อสร้างอาคารมหาวิทยาลัย โรงพยาบาล
และสถาบันภาครัฐต่างๆ

2. งานก่อสร้างทางและระบบสาธารณูปโภค ได้แก่งานก่อสร้างทางหลวงแผ่นดิน,สะพานลอย
สะพานข้ามทางแยก และทางหลวงอื่นๆ ในกลุ่มผู้รับเหมาชั้นพิเศษ

3. งานโครงสร้างและระบบสาธารณูปโภคพื้นฐานที่จำเป็นของประเทศ รวมถึงอุโมงค์ส่งน้ำ
ระบบรวบรวมและบำบัดน้ำเสีย และโครงการรถไฟฟ้าที่กำลังจะประมูล

งานก่อสร้างภาคเอกชน

4. งานก่อสร้างอาคารในภาคธุรกิจทั่วไป ได้แก่ งานอาคารทั่วไปที่มีพื้นที่อาคารในระดับกลาง
และระดับใหญ่ อาคารสำนักงาน สถาบันการศึกษา โรงพยาบาล และโรงแรม เป็นต้น

5. งานก่อสร้างอาคารในภาคธุรกิจอุตสาหกรรมและโรงงาน ได้แก่ งานก่อสร้างโรงงานผลิตสินค้า
และคลังเก็บสินค้า

6. งานก่อสร้างงานในกลุ่มปิโตรเคมิคอล ได้แก่
งานก่อสร้างระบบท่อทางสำหรับการนำส่งผลิตภัณฑ์ปิโตรเคมิคอล
และงานก่อสร้างโรงงานสำหรับผลิตภัณฑ์ปิโตรเคมิคอล

7. งานก่อสร้างในกลุ่มห้างสรรพสินค้า (Hypermarket) ซึ่งเป็นกลุ่มตลาดใหญ่ในธุรกิจ
ที่กำลังมีการขยายตัวอย่างต่อเนื่องในปัจจุบันบริษัทฯ บริษัทย่อยและกิจการที่ควบรวมกัน
ดำเนินกิจการรับเหมาก่อสร้างโครงการสาธารณูปโภคพื้นฐาน
โครงการวิศวกรรมโยธาและโครงสร้าง โดยมีธุรกิจเฉพาะในประเทศไทยเท่านั้น ดังนั้น
รายได้ที่ผ่านมาแบ่งตามประเภทของงานก่อสร้าง ประกอบด้วย (หน่วย – ล้านบาท)

ประเภทงานก่อสร้าง ปี 2554 ปี 2553 ปี 2552

+---------------+---------+---------+---------+------+---------+-----+
|               | มูลค     | สัดส่วน   | มูลค     | ส    | มูลค     | สัด  |
|               | ่างานในปี |         | ่างานในปี | ัดส่วน | ่างานในปี | ส่วน |
+---------------+---------+---------+---------+------+---------+-----+
| โรงงานทั่วไป    | 1,206.0 | 21.5%   | 251.1   | 6%   | 1,766.2 | 41% |
|               |         |         |         |      |         |     |
| โร            |         |         |         |      |         |     |
| งงานอุตสาหกรรม |         |         |         |      |         |     |
+---------------+---------+---------+---------+------+---------+-----+
| อาค           | 1,614.0 | 33.9%   | 3,814.7 | 94%  | 2,381.7 | 55% |
| ารเพื่อการพาณิชย์ |         |         |         |      |         |     |
|               | 2,093.0 | 43.9%   |         |      |         |     |
| ที่พักอาศัย       |         |         |         |      |         |     |
+---------------+---------+---------+---------+------+---------+-----+
| ง             | 33.0    | 0.7%    | 1.9     |      | 197.8   | 4%  |
| านวิศวกรรมโยธา |         |         |         |      |         |     |
+---------------+---------+---------+---------+------+---------+-----+
| มูลค่ารวม       | 4,765.7 |         | 4,067.7 |      | 4,345.7 |     |
+---------------+---------+---------+---------+------+---------+-----+

กลุ่มธุรกิจรับเหมาก่อสร้างและบริหารงานก่อสร้าง

การดำเนินงานของบริษัท

บริษัทฯ ดำเนินธุรกิจรับเหมาก่อสร้างเป็นธุรกิจหลัก โดยจะรับงานก่อสร้างทั้งจากหน่วยงานราชการ
หน่วยงานรัฐวิสาหกิจและภาคเอกชน สามารถแบ่งได้เป็น 2 ลักษณะ คือ

ผู้รับเหมาโดยตรง (Main Contractor)

เป็นงานก่อสร้าง ซึ่งรับจ้างจากเจ้าของโครงการโดยตรง บริษัทฯ จะเสนองานในนามบริษัทฯ
และกรณีเป็นงานโครงการขนาดใหญ่ที่ต้องมีบริษัทหรือบุคคลากรผู้เชี่ยวชาญ บริษัทฯ
จะเสนองานร่วมกับบริษัทที่มีความชำนาญตามข้อกำหนดของเจ้าของโครงการ
ซึ่งการรับงานในลักษณะนี้ บริษัทฯ จะมีการจ้างผู้รับเหมาช่วงเข้ามาร่วมดำเนินงานในบางส่วน

กิจการร่วมค้า (Joint Venture) / กิจการร่วมทุน (Consortium) / ผู้รับเหมาช่วง
(Sub-contractor)

เป็นลักษณะของงานก่อสร้างที่เป็นงานขนาดใหญ่และมีความสลับซับซ้อนในการดำเนินงาน
ที่จำเป็นต้องหาผู้ดำเนินการก่อสร้างที่มีความสามารถและประสบการณ์ในหลายด้าน
ซึ่งวิธีการรับงานประเภทนี้จะใช้วิธีการประมูล การประกวดราคา และการเจรจาต่อรอง บริษัทฯ
จะพิจารณาการเข้ารับงานในลักษณะต่างกัน เช่น (1) กิจการร่วมค้า (Joint Venture)
ซึ่งเป็นการร่วมทุนในโครงการก่อสร้างที่ไม่สามารถแบ่งชิ้นงาน
หรือปริมาณงานของผู้ร่วมทุนแต่ละรายได้
โดยผู้ร่วมทุนแต่ละรายมีความรับผิดชอบในกำไรหรือขาดทุนตามสัดส่วนที่ตกลงกันไว้ร่วมกัน (2)
กิจการร่วมทุนแบบ คอนซอร์เตียม (Consortium)
ซึ่งเป็นการร่วมทุนในโครงการก่อสร้างที่สามารถแบ่งชิ้นงานและปริมาณงานของแต่ละรายจากกันได้
โดยผู้ร่วมทุนแต่ละรายมีความรับผิดชอบในกำไรหรือขาดทุนโดยอิสระจากกัน (3)
การพิจารณารับเหมาช่วง (Sub-contractor) ในงานก่อสร้างที่บริษัทฯ
มีประสบการณ์ความเชี่ยวชาญ โดยรับงานตรงจากผู้รับเหมาอื่นที่ได้รับงานจากเจ้าของโครงการ

ขั้นตอนการดำเนินการก่อสร้าง

เมื่อบริษัทฯ ได้รับหนังสือแสดงเจตจำนง หรือลงนามในสัญญาก่อสร้างเพื่อรับงานแล้ว บริษัทฯ
จะจัดให้มีการประชุมระหว่างฝ่ายประเมินราคากับฝ่ายก่อสร้าง
เพื่อประสานงานและหารือในรายละเอียดของการประเมินราคาและแผนงานของโครงการ
ทั้งนี้เพื่อให้งานก่อสร้างดำเนินไปด้วยดีและสามารถส่งมอบให้ลูกค้าได้ภายในเวลาและงบประมาณที่กำหนด

บริษัทฯ จะแต่งตั้งผู้จัดการโครงการ ให้ทำหน้าที่แทนบริษัทฯ ประจำหน่วยงานก่อสร้าง
ซี่งมีหน้าที่และความรับผิดชอบดังนี้

1.  จัดทำแผนงานก่อสร้างหลักและงบประมาณค่าก่อสร้าง

2.  วางแผนงานย่อยให้สอดคล้องกับแผนงานก่อสร้างหลัก จัดทำผังบุคลากรและแรงงาน
    จัดทำบัญชีวัสดุและเครื่องมือ

3.  หารือร่วมกับเจ้าของงานหรือตัวแทน
    เพื่อกำหนดการประชุมสำหรับติดตามความก้าวหน้าของงานและร่วมแก้ไขปัญหา
    เพื่อให้สามารถส่งมอบงานได้ตามกำหนด

4.  จัดทำเอกสารเบิกเงินค่างวดงาน พร้อมติดตามการชำระเงินจากผู้ว่าจ้าง

5.  รวบรวมหลักฐานการแก้ไขแบบและงานก่อสร้างเพิ่มเติม
    เพื่อขอเพิ่มค่างานหรือขอขยายเวลาก่อสร้าง
    อันเนื่องมาจากการแก้ไขแบบหรือการล่าช้าจากบุคคลอื่น
    ที่จะส่งผลให้งานไม่สามารถแล้วเสร็จตามสัญญา

6.  ควบคุมและตรวจสอบงานก่อสร้างให้เป็นไปตามแผนงานและแบบกำหนด
    พร้อมตรวจสอบความเรียบร้อยของงานก่อนส่งมอบงานให้เจ้าของโครงการ

กลยุทธ์ทางการตลาดและการแข่งขัน

-   ตลอดระยะเวลาอันยาวนานที่คริสเตียนีและนีลเส็น
    ได้ทำการก่อสร้างทั้งในภาครัฐและเอกชนมาแล้วหลายโครงการในกว่า 70 ประเทศทั่วโลก
    รวมถึงประเทศไทยที่บริษัทฯ ได้ก่อตั้งมานานกว่า 82 ปี
    ซึ่งนับเป็นบริษัทที่อยู่คู่กับประเทศไทยมานับแต่เริ่มการพัฒนาประเทศ ทำให้บริษัทฯ
    มีชื่อเสียงเป็นที่รู้จัก ตลอดระยะเวลาที่ผ่านมาบริษัทฯ ไม่เคยผิดพันธะสัญญาที่ได้ให้ไว้กับลูกค้า

-   บริษัทฯ ได้มีการกำหนดนโยบายคุณภาพตามมาตรฐาน ISO
    เพื่อให้หน่วยงานก่อสร้างทุกโครงการรวมถึงสำนักงานให้ใช้เป็นหลักในการดำเนินงานให้บรรลุข้อกำหนดต่างๆ
    ตามความต้องการของลูกค้าโดยเน้นถึงประสิทธิภาพ คุณภาพและความปลอดภัย
    รวมถึงการดำเนินงานให้แล้วเสร็จตามแผนงานก่อสร้างและงบประมาณ

-   ความเชี่ยวชาญทางเทคนิคในหลายด้าน เช่น การก่อสร้างแบบเลื่อน (Slip Form
    Construction) การก่อสร้างระบบดันท่อ (Pipe Jacking Construction)
    การก่อสร้างอุโมงค์ใต้น้ำ เป็นต้น ทำให้บริษัทฯ
    สามารถดำเนินการก่อสร้างได้อย่างรวดเร็วในต้นทุนการก่อสร้างที่ต่ำ
    ด้วยประสบการณ์ความชำนาญเฉพาะด้านนี้จะเป็นส่วนหนึ่งที่ทำให้บริษัทฯ
    น่าจะมีโอกาสได้เข้ารับการคัดเลือกให้เป็นผู้รับเหมาหากมีงานก่อสร้างประเภทนี้

-   บุคลากรที่มีคุณภาพ ผู้บริหารระดับสูงของบริษัทฯ เป็นผู้ที่อยู่ในธุรกิจรับเหมาก่อสร้างมานาน
    มีประสบการณ์ในการบริหารโครงการที่มีความหลากหลาย
    ทั้งในเรื่องของความยากง่ายและขนาดของโครงการที่แตกต่างกันไป อีกทั้งบริษัทฯ
    มีนโยบายที่ชัดเจนในการพัฒนาเสริมสร้างทักษะให้กับพนักงานอย่างต่อเนื่องเพื่อให้ได้รับความรู้ใหม่ในงานอยู่เสมอ

ลักษณะลูกค้าและกลุ่มเป้าหมาย

ลูกค้าของบริษัทฯ จะประกอบด้วยหน่วยงานรัฐบาล สถาบันการศึกษา และบริษัทเอกชน
โดยมีสัดส่วนของบริษัทเอกชนในหลากหลายภาคอุตสาหกรรม อาทิเช่น
อุตสาหกรรมการเกษตรและอาหาร, การท่องเที่ยว, ธุรกิจการค้าสมัยใหม่ เป็นต้น นอกจากนี้
บริษัทฯ ยังคงสร้างความสัมพันธ์อย่างต่อเนื่องกับกลุ่มลูกค้า
เพื่อโอกาสในการดำเนินการปรับปรุงหรือขยายการก่อสร้างในอนาคตของลูกค้ากลุ่มนี้

จากนโยบายของภาครัฐในการลงทุนเพื่อปรับปรุงระบบขนส่งมวลชนทั่วประเทศ,
โครงการก่อสร้างรถไฟฟ้า อีกทั้งโครงการก่อสร้างระบบสาธารณูปโภคพื้นฐานต่างๆ ที่รออนุมัติอยู่
ทำให้บริษัทฯ คาดการณ์ได้ว่าจะมีสัดส่วนงานก่อสร้างในภาครัฐเพิ่มขึ้น

บริษัทฯ ได้เริ่มเข้าไปมีส่วนร่วมโครงการก่อสร้างในกลุ่มปิโตรเคมีและพลังงาน
ซึ่งเป็นกลุ่มอุตสาหกรรมที่มีการขยายตัวอย่างต่อเนื่อง
เพื่อเป็นการขยายฐานลูกค้าในกลุ่มอุตสาหกรรมใหม่

นโยบายการเสนอราคาของบริษัทฯ

การคำนวณราคาเพื่อประมูลรับเหมาโครงการ มีกำหนดรูปแบบหลัก ๆ ได้ดังนี้

1. ระบบราคาคงที่ (FIXED PRICE SYSTEM)

ภายใต้ระบบนี้บริษัทรับเหมาจะกำหนดราคาคงที่ขึ้นมาโดยบริษัทฯจะรับผิดชอบถ้ามีการเปลี่ยนแปลงในต้นทุนค่าใช้จ่าย
อย่างไรก็ตาม
ในสัญญาก่อสร้างส่วนใหญ่ของภาครัฐบาลจะกำหนดปัจจัยต้นทุนที่สามารถปรับได้ถ้ามีการเปลี่ยนแปลง
เช่นค่าเงินเฟ้อ และปัจจัยต้นทุนอื่นๆ ที่กำหนดโดยผู้ว่าจ้าง นอกจากนั้น
ผู้ว่าจ้างจะต้องรับผิดชอบในกรณีที่มีค่าใช้จ่ายเพิ่มขึ้นจากการเปลี่ยนแปลงแบบ หรือโครงสร้างต่างๆ

2. ระบบราคาต่อหน่วย (UNIT PRICE)

บริษัทผู้ประมูลจะเสนอราคาวัสดุและค่าแรงงานในรูปต่อหน่วยซึ่งจะได้มีการชำระตามปริมาณที่เกิดจริงตามราคาต่อหน่วยที่เสนอ
ซึ่งในสัญญาจะมีการกำหนดปัจจัยต้นทุนที่สามารถปรับได้เช่นเดียวกับระบบราคาคงที่

  การเสนอราคาจะเป็นวิธีใดขึ้นอยู่กับการกำหนดของผู้ว่าจ้าง บริษัทฯ
  มีการคิดราคาโดยถือหลักต้นทุนบวกอัตรากำไรมาตรฐานขั้นต้น ซึ่งมีอัตราเฉลี่ยที่ร้อยละ 7
  ทั้งนี้ขึ้นอยู่กับปัจจัยต่างๆ เช่น การแข่งขัน ความซับซ้อนของงาน
  และภาวะความขาดแคลนแรงงานและวัสดุก่อสร้าง เป็นต้น

ขั้นตอนการดำเนินงาน

ผู้บริหารระดับอาวุโสของบริษัทฯ รวมถึงฝ่ายพัฒนาธุรกิจ มีหน้าที่ที่จะต้องติดตามข่าวสาร
รับการติดต่อจากลูกค้าที่ติดต่อเข้ามาเอง ติดตามข้อมูลจากแหล่งข่าวของโครงการต่างๆ
ทั้งในภาครัฐและเอกชน ติดตามข่าวสารจากบริษัทที่ปรึกษาต่างๆ
ติดต่อเข้าพบเจ้าของโครงการและที่ปรึกษาโครงการ จากแหล่งข่าวเหล่านี้ทำให้บริษัทฯ
ได้รับงานก่อสร้างเข้ามาสม่ำเสมอ

วิธีการตกลงว่าจ้างงานก่อสร้าง โดยปกติมี 3 วิธี คือ

1. การประกวดราคา

ส่วนใหญ่จะเป็นงานโครงการของรัฐ มีการประกาศในหนังสือพิมพ์
ตามสถานที่ราชการหรือหน่วยงานนั้นๆ เมื่อบริษัทฯ ตัดสินใจเข้าร่วมประกวดราคาแล้ว
มีขั้นตอนต่อไปนี้

1.1 การซื้อเอกสารประกวดราคา

  1.2 การเตรียมงานประกวดราคาแยกออกเป็น 3 ส่วน คือ

1.2.1 การเตรียมการเชิงพาณิชย์ ได้แก่
เตรียมเอกสารรายละเอียดตามกฎหมายเอกสารทางด้านการเงินและประวัติของบริษัทฯ
พิจารณาความต้องการของสัญญา เช่น การประกันภัยต่างๆ
เงื่อนไขการเบิกจ่ายเงินและศึกษารายละเอียดเฉพาะของสัญญา
ติดต่อธนาคารเพื่อทำหนังสือค้ำประกันซองเสนอราคา

  1.2.2 การเตรียมการด้านประเมินราคา ได้แก่ตรวจดูสถานที่ก่อสร้าง หาปริมาณงาน
  สอบราคาวัสดุก่อสร้าง สอบราคาจากผู้รับเหมาช่วงกรณีที่เป็นความชำนาญเฉพาะทาง

3.  การเตรียมแผนงานก่อสร้าง ได้แก่ การกำหนดวิธีการก่อสร้าง การจัดหาเครื่องมือ เครื่องใช้
    โดยการจัดซื้อหรือเช่าเป็นพิเศษ พิจารณาถึงบุคลากรให้สอดคล้องกับลักษณะของงาน

  1.3
  ทำการประมาณราคาและค่าใช้จ่ายทั้งหมดตามรายละเอียดและวิธีที่กำหนดไว้ในเอกสารประกวดราคา
  ยื่นประมูลตามวัน เวลา และสถานที่ที่ระบุไว้

2. การเสนอราคาโดยได้รับเชิญ

งานในลักษณะนี้มีที่มาจากผู้ออกแบบและที่ปรึกษางานก่อสร้าง
เสนอแนะผู้รับเหมาตรงกับลักษณะงานและที่มีผลงานที่น่าเชื่อถือให้แก่เจ้าของโครงการ
เพื่อพิจารณาถึงความสามารถในการดำเนินการก่อสร้าง
และออกหนังสือเชิญให้เข้าร่วมประกวดราคา

3. การตกลงราคาโดยตรง

ในบางครั้ง เจ้าของโครงการมีความเชื่อถือในชื่อเสียงและผลงานของบริษัทฯ จึงให้บริษัทฯ
เสนอราคาโดยเปรียบเทียบกับประมาณการของเจ้าของโครงการ บริษัทฯ
จะยื่นเสนอราคาตามประมาณการที่เจ้าของโครงการหรือผู้ออกแบบกำหนดไว้
อาจมีการต่อรองราคากันด้วยหลักเกณฑ์ที่ทุกฝ่ายพอใจ งานในลักษณะนี้นอกจากบริษัทฯ
จะตกลงราคาโดยใช้แบบที่เจ้าของโครงการจ้างผู้ออกแบบคนอื่นแล้ว บริษัทฯ
ยังรับเป็นทั้งผู้ออกแบบและก่อสร้างด้วย

การตัดสินใจและการต่อรองราคา

ก่อนการว่าจ้างจะเกิดขึ้น จะมีการเสนอราคาในการประกวดราคา หรือดำเนินการต่อรองราคา
เจ้าของโครงการจะเลือกผู้รับเหมาซึ่งยื่นเสนอโดยถูกต้องตามเงื่อนไขและในราคาที่อยู่ในเกณฑ์ที่เหมาะสมสำหรับโครงการ
ในบางกรณีเจ้าของโครงการอาจขอให้ผู้ยื่นประมูลชี้แจงข้อมูลเพิ่มเติมก่อนตัดสินใจเลือกผู้รับเหมา
หากบริษัทฯ ได้รับเลือกทางเจ้าของโครงการก็จะแจ้งให้บริษัทฯ ทราบเป็นลายลักษณ์อักษรต่อไป

การจัดจำหน่ายและช่องทางการจัดจำหน่าย

บริษัทฯ เป็นผู้รับเหมาก่อสร้างที่มีชื่อเสียงในระดับแนวหน้าในกลุ่มอุตสาหกรรมการก่อสร้าง
อีกทั้งยังเป็นบริษัทในตลาดหลักทรัพย์แห่งประเทศไทย ที่มีความแข็งแกร่งในหลายๆ ด้าน
มีแหล่งข้อมูลทางการตลาด สามารถจัดหา สรุป
และวิเคราะห์โอกาสล่วงหน้าทางการตลาดอย่างน้อย 1 ปี
โดยแผนกพัฒนาธุรกิจและจะร่วมพิจารณางาน/โครงการที่เหมาะสมทางด้านศักยภาพ
/ความถนัด/ความไว้เนื้อเชื่อใจและโอกาสในการแข่งขัน โดยมีฐานลูกค้า ดังนี้

1. ลูกค้าเดิม ลูกค้าปัจจุบันที่บริษัทฯ ติดต่อโดยตรง

2. การเชิญโดยเฉพาะเจาะจงให้เข้าร่วมประมูลงานจากผู้ว่าจ้าง

3. จากสื่อต่างๆ ที่โฆษณาโดยทั่วๆ ไป

4. จากวิธีอื่นๆ เช่น จากผู้ถือหุ้น ที่ปรึกษาโครงการและผู้รู้จัก

บริษัทฯ
สนใจโครงการใดก็จะซื้อซองประกวดราคาและมอบหมายให้แผนกประมาณราคาเป็นผู้คิดต้นทุนทั้งหมดของโครงการตามแบบก่อสร้างที่ได้มาอย่างละเอียดถี่ถ้วน
พร้อมทำการตรวจทานอีกครั้งว่า ปริมาณ ราคา และเงื่อนไขต่างๆ ของลูกค้า
ได้รวมอยู่ครบในใบสรุปราคา
จากนั้นส่งต่อให้ผู้บริหารที่รับผิดชอบตรวจทานอีกครั้งก่อนบวกกำไรและภาษีที่เกี่ยวข้องเพื่อกำหนดราคาเข้าร่วมประมูล
และเมื่อชนะการประมูล บริษัทฯ จะได้รับ Letter of Award จากผู้ว่าจ้าง
จากนั้นแผนกประมาณราคาจะส่งประมาณการต้นทุนและแบบก่อสร้างให้ฝ่ายก่อสร้างรับไปดำเนินการต่อ

สถานภาพของบริษัทในอุตสาหกรรมก่อสร้าง

โดยทั่วไปในการเข้าร่วมประมูลงานก่อสร้างกับหน่วยงานภาครัฐหรือรัฐวิสาหกิจ
ผู้เข้าร่วมประมูลงานจำเป็นต้องผ่านขั้นตอนในการขึ้นทะเบียนเป็นผู้รับเหมาเพื่อให้สามารถเข้าร่วมประมูลโครงการต่างๆ
ได้ โดยการขึ้นทะเบียนผู้รับเหมาดังกล่าว จะมีการจัดระดับความสามารถของผู้รับเหมาแต่ละรายไว้
เพื่อกำหนดขนาดของโครงการที่ผู้รับเหมาแต่ละรายจะสามารถเข้าร่วมประมูลโครงการต่างๆ ได้
ซึ่งเกณฑ์การจัดลำดับชั้นของการขึ้นบัญชีเป็นผู้มีคุณสมบัติเบื้องต้นในการรับจ้างหน่วยงานรัฐจะมีการพิจารณาถึงคุณสมบัติในประเด็นหลัก
คือ ประสบการณ์และผลงาน ฐานะทางการเงิน
จำนวนและคุณสมบัติของบุคลากรและเครื่องมือเครื่องจักรที่ใช้ในงานก่อสร้าง ซึ่งโดยทั่วไป
หน่วยงานรัฐจะมีการจัดแบ่งลำดับชั้น
โดยแต่ละชั้นจะได้รับสิทธิในการเสนอราคารับงานก่อสร้างในมูลค่าที่ต่างกันไป ซึ่งปัจจุบันบริษัทฯ
ได้ทำการขึ้นทะเบียนไว้กับหลายหน่วยงาน
และได้รับการจัดชั้นเป็นผู้รับเหมาชั้นพิเศษและผู้รับเหมาชั้น 1
ซึ่งมีสิทธิเข้าเสนอราคารับงานได้ทุกโครงการ ทำให้บริษัทฯ
ไม่มีข้อจำกัดในการเข้าร่วมประมูลโครงการก่อสร้างต่างๆ ส่วนในงานภาคเอกชน บริษัทฯ
มีคุณสมบัติและผลงานที่ทุกหน่วยงานในภาคเอกชนยอมรับและพิจารณาให้เข้าร่วมประมูลได้เกือบทุกโอกาส

ภาวะอุตสาหกรรมและการแข่งขัน

ในรอบปีที่ผ่านมา การฟื้นตัวของเศรษฐกิจโลกโดยรวม ยังคงมีการชะลอตัว
อันเป็นปัจจัยซึ่งมีผลมาจากปัญหาวิกฤตหนี้สินยุโรป และมีแนวโน้มลุกลามไปยังประเทศโปรตุเกส
สเปนและฝรั่งเศส การทยอยปรับลดอัตราเครดิตในยุโรป
จะส่งผลให้เกิดความผันผวนในตลาดตราสารหนี้โดยเฉพาะเศรษฐกิจยุโรปกลุ่มยูโรโซน

สำหรับประเทศไทย ผลกระทบจากภาวะอุทกภัยปลายปีที่ผ่านมา
ส่งผลต่อความเชื่อมั่นของนักลงทุนต่างชาติทำให้เกิดการชะลอการลงทุนในประเทศไทย
แต่หากความชัดเจนของภาครัฐด้านการวางแผนการป้องกันน้ำท่วม ซึ่งเป็นปัญหาที่รัฐต้องแก้ไข
ปรับปรุงปัจจัยพื้นฐาน สามารถจัดการให้เห็นได้อย่างเป็นรูปธรรม คาดว่านักลงทุนจากจีน สิงคโปร์
สหรัฐอเมริกา และยุโรปยังคงสนใจเข้ามาลงทุนในประเทศไทย นอกจากนี้ราคาน้ำมันที่ปรับตัวสูงขึ้น
การปรับตัวเพิ่มขึ้นของวัสดุหลักในการก่อสร้าง รวมถึงการปรับอัตราค่าแรงงาน
ส่งผลให้ต้นทุนการก่อสร้างสูงขึ้น ความผันผวนของอัตราแลกเปลี่ยน
ภาวะค่าครองชีพที่สูงขึ้นและความกังวลจากผลกระทบของเศรษฐกิจของประเทศ สิ่งต่างๆ
เหล่านี้ล้วนเป็นปัจจัยที่ส่งผลให้เกิดการชะลอการก่อสร้างโครงการขนาดใหญ่
หรือหากมีก็เป็นปริมาณน้อยไม่เพียงพอต่อการแข่งขันและไม่สามารถตอบสนองความต้องการของอุตสาหกรรมการก่อสร้าง

อย่างไรก็ตาม ในส่วนของบริษัทฯ ยังคงเน้นนโยบายในการคัดเลือกงานที่จะเข้าร่วมประมูล
โดยเน้นไปที่กลุ่มธุรกิจเฉพาะที่ยังมีศักยภาพที่จะเติบโตได้ในอนาคต อาทิเช่น ธุรกิจค้าปลีก
ค้าส่งสมัยใหม่
ซึ่งต้องอาศัยความพร้อมในด้านความรวดเร็วในการก่อสร้างและสามารถเปิดใช้งานได้ทันตามความต้องการ
บริษัทฯ มีทีมงานที่มีความพร้อมด้านบุคลากรที่จะดำเนินการตามข้อจำกัดดังกล่าว นอกจากนี้
ด้วยประสบการณ์ ความรู้ความสามารถ และความเชี่ยวชาญของบุคลากร บริษัทฯ
ได้ขยายกิจกรรมการก่อสร้างไปยังกลุ่มลูกค้าที่ต้องการความประณีตผสมผสานกับงานด้านวิศวกรรม
เช่น งานบูรณะอาคาร/โบราณสถาน ทั้งนี้รวมถึงงานก่อสร้างในกลุ่มธุรกิจการท่องเที่ยว การศึกษา
การโรงแรมและรีสอร์ท

คู่แข่งขันในธุรกิจรับเหมาก่อสร้าง

บริษัทฯ เป็นหนึ่งในบริษัทรับเหมาก่อสร้างชั้นนำของประเทศ
ที่จดทะเบียนในตลาดหลักทรัพย์แห่งประเทศไทย มีความพร้อมในด้านบุคลากร
เครื่องมือ/เครื่องจักรและประสบการณ์การทำงานทุกประเภทของทุกภาคอุตสาหกรรม

บริษัทฯ
จะเน้นการประมูลและพัฒนาขีดความสามารถในการทำงานก่อสร้างในประเภทงานที่มีการแข่งขันน้อยราย
เนื่องจากข้อจำกัดของงานซึ่งผู้รับเหมาน้อยรายที่จะมีศักยภาพและความพร้อมในงานด้านนี้ อาทิเช่น

งานสาธารณูปโภคขั้นพื้นฐานของรัฐบาล
ซึ่งมีข้อจำกัดที่จะต้องขึ้นทะเบียนเป็นผู้รับเหมาชั้นพิเศษกับกรมทางหลวง เป็นผู้รับเหมาชั้นหนึ่งกับ
กรมชลประทาน,กรมทางหลวงชนบท,หรือกรุงเทพมหานคร
ทำให้สามารถรับงานได้ทุกขนาดไม่จำกัดวงเงิน
หรือโครงการก่อสร้างรถไฟฟ้ามหานครหลายเส้นทาง
ที่บริษัทฯได้เจรจากับพันธมิตรทั้งในประเทศและต่างประเทศเพื่อเตรียมเข้าร่วมประมูล

อุตสาหกรรมทางด้านการเกษตรและอาหาร บริษัทฯ เป็นผู้เชี่ยวชาญในการก่อสร้างไซโลคอนกรีต
โดยใช้ระบบ Slip Form ที่จำเป็นต้องมีบุคคลากรที่มีความชำนาญและประสบการณ์สูง
ก่อสร้างโรงงานผลิตที่ต้องมีความชำนาญในระบบ GMP และระบบห้องเย็น

อุตสาหกรรมด้านพลังงานและน้ำมัน บริษัทฯ เป็นหนึ่งในไม่กี่บริษัทที่ประมูลงานด้าน
ปิโตรเคมี และก๊าซธรรมชาติ ที่เป็นโครงการขนาดใหญ่ ใช้เวลาในการก่อสร้างนาน
และมีพันธมิตรเป็นบริษัทข้ามชาติที่มีประสบการณ์พิเศษเฉพาะทางและเทคโนโลยีที่ทันสมัย
มีมาตรฐานความปลอดภัยสูง ซึ่งที่ผ่านมาบริษัทฯได้ดำเนินการก่อสร้างในหลายโครงการให้กับกลุ่ม
ปตท (มหาชน)

ภาคธุรกิจการก่อสร้างทางด้านการศึกษา และ โรงพยาบาล บริษัทฯ
มีทีมงานที่เป็นที่ยอมรับในมาตรฐานฝีมือในด้านการก่อสร้างในส่วนของสถานศึกษา และ โรงพยาบาล
และอื่นๆ

กลุ่มเอกชน ห้างสรรพสินค้า/Hypermarket/ ศูนย์กระจายสินค้า /โรงงานผลิตต่างๆ
ที่ต้องการระยะเวลาในการก่อสร้างที่สั้นและมีคุณภาพที่ดี

งานที่ยังไม่ได้ส่งมอบ ณ วันที่ 30 ธันวาคม 2554

บริษัทฯ มีงานที่ยังไม่ได้ส่งมอบ ณ วันที่ 30 ธันวาคม 2554 มูลค่ารวมประมาณ 8,413 ล้านบาท
โครงการที่มูลค่าเกินร้อยละ 10 ของรายได้รวมตามงบการเงิน มีดังต่อไปนี้

+------------------+----------------+----------+-------------+--------+
| ชื่อโครงการ        | ประเภท         | มูลค      | ปีที่คาดว่า     | ดำเนิน  |
|                  |                | ่าโครงการ |             | การโดย |
|                  |                |          | จะแล้วเสร็จ   |        |
|                  |                | (ล้านบาท) |             |        |
+------------------+----------------+----------+-------------+--------+
| แอลเอ็นจี แทงค์     | งานโยธาและแทงค์ | 1,577.4  | 2555        | บริษัทฯ  |
+------------------+----------------+----------+-------------+--------+
| พระราชวังสราญรมณย์ | งานบูรณะและ     | 445.8    | 2555        | บริษัทฯ  |
|                  | ก่อสร้างอาคารใหม่ |          |             |        |
+------------------+----------------+----------+-------------+--------+
| อาคารนวัตกรรม     | ง              | 980.3    | 2555        | บริษัทฯ  |
| มหาวิทยาลัยมหิดล    | านโยธาและอาคาร |          |             |        |
+------------------+----------------+----------+-------------+--------+
| อาคารเรียน        | งานอาคาร       | 671.3    | 2555        | บริษัทฯ  |
| โรงเรียน          |                |          |             |        |
|                  |                |          |             |        |
| บางกอกพัฒนา       |                |          |             |        |
+------------------+----------------+----------+-------------+--------+
| อาคารสำนักงานใหญ่  | ง              | 497.1    | 2555        | บริษัทฯ  |
|                  | านโยธาและอาคาร |          |             |        |
| สถานีโทรทัศน์ทีวีไทย  |                |          |             |        |
+------------------+----------------+----------+-------------+--------+
| สถา              | ง              | 597.2    | 2555        | บริษัทฯ  |
| บันโรคไตภูมิ-นครินทร์ | านโยธาและอาคาร |          |             |        |
+------------------+----------------+----------+-------------+--------+
| ศูนย์ความเป็นเลิศฯ   | ง              | 1,840.9  | 2556        | บริษัทฯ  |
|                  | านโยธาและอาคาร |          |             |        |
| โ                |                |          |             |        |
| รงพยาบาลจุฬาลงกรณ์ |                |          |             |        |
+------------------+----------------+----------+-------------+--------+
| โรงงานยาสูบแห่งใหม่ | ง              | 1,869.7  | 2557        | บริษัทฯ  |
|                  | านโยธาและอาคาร |          |             |        |
+------------------+----------------+----------+-------------+--------+
| โครงการ HTY      | ง              | 690.2    | 2555        | บริษัทฯ  |
|                  | านโยธาและอาคาร |          |             |        |
+------------------+----------------+----------+-------------+--------+
| สถานีรถไฟฟ้า       | ง              | 841.1    | 2555        | บริษัทฯ  |
| (3สถานี)          | านโยธาและอาคาร |          |             |        |
+------------------+----------------+----------+-------------+--------+
| อาคารสำนักงานใหญ่  | ง              | 1,742.2  | 2556        | บริษัทฯ  |
|                  | านโยธาและอาคาร |          |             |        |
| SCG (3)          |                |          |             |        |
| และอาคารจอดรถ    |                |          |             |        |
+------------------+----------------+----------+-------------+--------+

วัตถุดิบและผู้จำหน่ายวัตถุดิบ

วัตถุดิบที่ใช้ในการก่อสร้างส่วนใหญ่ได้แก่ ปูนซิเมนต์ เหล็ก ทราย ไม้ เป็นต้น บริษัทฯ
จัดซื้อวัสดุเหล่านี้ภายในประเทศทั้งหมด โดยที่บริษัทฯ
มีความสัมพันธ์ที่ดีกับผู้ผลิตวัสดุก่อสร้างรายใหญ่มาเป็นเวลานาน
มีการติดต่อโดยตรงกับผู้ผลิตรายใหญ่ในแต่ละกลุ่มวัสดุหลัก บริษัทฯ ไม่ได้มีการพึ่งพิงผู้จัดจำหน่าย
หรือผู้ผลิตรายใดรายหนึ่งเป็นการผูกขาด และจากการที่เป็นคู่ค้ากับบริษัทเหล่านี้มาเป็นเวลานาน
และบริษัทฯ ได้ปฏิบัติตามเงื่อนไขการค้าทุกประการ ทำให้บริษัทฯ ได้รับความช่วยเหลือเป็นอย่างดี

วัสดุก่อสร้างที่ใช้ในการก่อสร้างโดยทั่วไปจะอยู่ในอัตราส่วนที่ถัวเฉลี่ยกันไป ดังนั้น
จึงไม่มีวัสดุก่อสร้างชนิดใดชนิดหนึ่งที่มีต้นทุนเกินร้อยละ 50 ของต้นทุนการผลิตรวม